**REGULAMENT OFICIAL AL CONCURSULUI DE**

**PROIECTE DE RESPONSABILITATE SOCIALA “CRESTEM IMPREUNA”**

**PERIOADA PROIECTULUI: 1.09.2021-29.11.2021**

Acest regulament cuprinde o serie de reguli obligatorii aplicabile oricaror activitati ce urmeaza a fi intreprinse in cadrul concursului de proiecte de responsabilitate sociala derulat prin intermediul **website-ului www.nestle.ro/crestemimpreuna.**

**SECTIUNEA 1. ORGANIZATORUL CONCURSULUI SI REGULAMENTUL OFICIAL AL CONCURSULUI**

* 1. Concursul de proiecte de responsabilitate sociala “Crestem impreuna” (denumit in continuare „Concursul”) este initiat, sustinut si implementat de catre **NESTLÉ ROMANIA S.R.L.** (“**Organizatorul**” sau “**Nestlé**”), cu sediul in Bucuresti, Str. George Constantinescu nr. 3, scara A, etaj 7, sector 2, cod postal 020339, cu numar in Registrul Comertului J40/10813/2010, CUI 8184502, avand INFOLINE Nestlé Romania: 0800.863.785 (linie telefonica gratuita, apelabila din orice retea nationala fixa sau mobila). Concursul este sustinut si de catre cele 10 branduri ale Nestlé: Nescafé, Nespresso, Maggi, Lion, Nesquik, Joe, KitKat, Purina, NAN, Optifibre.
	2. Concursul se va desfasura conform instructiunilor comunicate de catre Organizator, prin aplicarea prevederilor prezentului regulament (denumit in continuare „Regulamentul”). **Organizatiile non-guvernamentale si startup-urile participanti la concurs** au obligatia de a respecta termenii si conditiile prezentului regulament oficial al Campaniei (“Regulamentul Oficial” sau “Regulamentul”), care este disponibil public si gratuit pe [www.nestle.ro](http://www.nestle.ro) sau poate fi pus la dispozitie (i) in baza unui apel telefonic gratuit la Infoline Nestlé Romania, (ii) prin e-mail la contact@ro.nestle.com, sau (iii) pe baza unei solicitari scrise in atentia Organizatorului, la sediul social mai sus indicat.
	3. Redactarea Regulamentului Oficial, coordonarea mecanismului Campaniei, prin intermediul McCann PR, societate cu sediul in Romania, Bucuresti, Str. George Enescu nr. 11-11A, Sector 2, Bucuresti, inregistrata la Registrul Comertului cu numarul J40/11495/2004, CIF 4016603741 (denumita in continuare “Agentia”).
	4. Conditiile privind organizarea si desfasurarea Concursului, conform prezentului Regulament, precum si regulile mecanismului de evaluare si punctare a proiectelor inscrise in Concurs (denumite in continuare individual „Proiectul” si colectiv „Proiectele”) sunt obligatorii si se regasesc in cuprinsul sectiunilor de mai jos.
	5. Organizatorul poate modifica orice aspect al prezentului Regulament Oficial, prin intocmirea unui act aditional, urmand a publica modificarile in aceeasi maniera ca prezentul Regulament, data publicarii fiind data intrarii in vigoare a modificarilor.

**SECTIUNEA 2. NATURA, SCOPUL SI ARIA DE DESFASURARE A CONCURSULUI**

2.1 Concursul este organizat si se desfasoara la nivel national, fiind destinat exclusiv entitatilor juridice de tip **organizatie non-guvernamentale sau societate comerciala** care indeplineste conditiile de eligibilitate stabilite in sectiunea 4 din prezentul Regulament. Persoanele fizice nu se pot inscrie in Concurs.

2.2 Organizatorul doreste **sa selecteze proiecte care au ca scop sustinerea redresarii economice si sociale a Romaniei dupa pandemie**. Proiectele inscrise in Concurs **trebuie sa respecte tema și ariile acestuia**:

2.2.1 Nutriție echilibrată și stil de viață sănătos ;

2.2.2 Grija pentru animalele de companie;

2.2.3 Respect pentru planetă, protecția mediului și sustenabilitate;

2.2.4. Sprijin pentru tineri și comunități locale;

2.2.5 Parenting și creștere armonioasă în primii ani de viață.

**SECTIUNEA 3. PERIOADA SI STRUCTURA DE DESFASURARE A CONCURSULUI DE PROIECTE**

3.1 Concursul se desfasoara conform urmatoarelor perioade:

* **Perioada de inscriere a proiectelor: 1 septembrie – 29 octombrie 2021 (ora 23:59);**
* **Perioada de evaluare intermediara: 1 – 12 noiembrie 2021;**
* **Anuntarea celor 25 proiecte finaliste: 15 noiembrie 2021;**
* **Sustinerea celor 25 proiecte finaliste in fata juriului: 24-25 noiembrie 2021;**
* **Anuntarea castigatorilor: 29 noiembrie 2021.**

**SECTIUNEA 4. DREPTUL DE PARTICIPARE**

4.1 In acest Concurs se pot inscrie **organizatiile non-guvernamentale fara scop lucrativ,** **in continuare “ONG”** (asociatie, fundatie, federatie, inregistrate in Registrul Asociatiilor si Fundatiilor in conformitate cu prevederile O.U.G. nr. 26/2000 privind asociatiile si fundatiile), care indeplinesc cumulativ urmatoarele cerinte:

* **sunt infiintate de cel putin un an de zile;**
* **au finalizat cel putin un proiect social, cu rezultate concrete si cel putin 100 de beneficiari/proiect;**
* **pot demonstra transparenta in raportarea rezultatelor financiare (raport financiar pentru anul 2020 si bilant financiar pe ultimul an fiscal);**
* **sunt infiintate si functioneaza legal conform legislatiei din Romania.**

4.2 In acest concurs se pot inscrie societatile comerciale**, in continuare “Startup” (societate infiintata conform Legi nr. 31/1990 privind societatile)** care indeplinesc urmatoarele cerinte:

* **sunt infiintate de cel putin un an de zile;**
* **pot demonstra transparenta in raportarea rezultatelor financiare (raport financiar pentru anul 2020 si bilant financiar pe ultimul an fiscal);**
* **sunt infiintate si functioneaza legal conform legislatiei din Romania.**

4.3 Entitatile mentionate la art. 4.1, 4.2 care inscriu Proiecte in cadrul Concursului vor fi denumite in continuare si **individual „Participantul” si colectiv „Participantii”.**

4.4 Inscrierea Proiectului in Concurs confirma acordul Participantului in sensul utilizarii informatiilor puse la dispozitia Organizatorului in legatura cu Proiectul si activitatea Participantilor in scopul desfasurarii Concursului si implementarii Proiectelor, stiind ca aceste informatii sunt supuse obligatiei de confidentialitate doar in raport cu utilizarea lor in afara Concursului. Prin inscrierea in Concurs, Participantul garanteaza Organizatorului cunoasterea in intregime a continutului prezentului Regulament, pe care se obliga sa il respecte in integralitate.

4.5 Fiecare Participant are dreptul sa inscrie in Concurs **maximum 2 (doua) proiecte**, care sa raspunda criteriilor de eligibilitate definite de prezentul Regulament, la Sectiunea 5. Inscrierea fiecarui proiect se va realiza prin completarea unui Formular de inscriere, separat pentru fiecare proiect. Vor fi luate in considerare la evaluarea primele 2 proiecte inscrise de un Participant in ordinea cronologica, daca se inscriu mai mult de 2 proiecte de catre un singur Participant.

4.6 Participarea la Concurs nu este permisa organizatiilor non-guvernamentale/organizatiilor eligibile ca parteneri impotriva carora au fost pronuntate hotarari judecatoresti prin care s-a constatat ca exista indicii privind savarsirea de catre acestea a unor infractiuni de natura economica sau de oricare alta natura. Totodata, Organizatorul isi rezerva dreptul de a refuza inscrierea ori, dupa caz, de a elimina din Concurs Participantii asupra carora planeaza indicii serioase privind savarsirea unor infractiuni de natura economica, ori privind utilizarea unor mijloace de conducere a afacerilor si activitatilor proprii care nu sunt conforme (nu se integreaza) in politica promovata de catre Organizator confom comunicarilor publice efectuate de catre acesta. Organizatorul este singurul in masura sa decida cu privire la aplicarea sanctiunii de refuz al inscrierii in Concurs ori de eliminare din Concurs, conform celor de mai sus. In situatia in care un Proiect este eliminat din Concurs pentru motivele de mai sus, Organizatorul poate decide ca pozitia astfel ramasa libera sa fie ocupata de catre urmatorul Participant in ordinea descrescatoare a clasarii conform notelor acordate de catre juriu.

* 1. La aceasta Campanie **nu au drept de participare** urmatoarele persoane:
	2. prepusii (inclusiv, insa fara a se limita la angajati) Organizatorului si/sau ai Agentiei;
	3. prepusii (inclusiv, insa fara a se limita la angajati) oricaror societati implicate in realizarea oricaror activitati legate de organizarea si desfasurarea Promotiei, colaboratori ai Organizatorului sau Agentiei.
	4. prepusii (inclusiv, insa fara a se limita la angajatii) prestatorilor de servicii de orice fel ai Organizatorului, care presteaza aceste servicii in interiorul sediului social, al punctelor de lucru, al depozitelor, si al oricaror imobile/locatii in cadrul carora Organizatorul isi desfasoara activitatea. Se aplica prezenta prevedere indiferent de tipul de activitate pe care angajatii acestor prestatori o desfasoara, sau de timpul pe care il petrec in imobilele/magazinele in cadrul carora Organizatorul isi desfasoara activitatea;
	5. membrii familiilor prepusilor mentionati la punctele a) – c) de mai sus (insemnand copii, parinti, sot/sotie, frate/sora).
	6. Persoanele fizice.

**SECTIUNEA 5. CONDITIILE PENTRU ELIGIBILITATEA PROIECTELOR**

5.1 Proiectele inscrise de catre Participanti in Concurs trebuie sa respecte conditiile generale de eligibilitate stabilite mai jos pentru a intra in etapa de evaluare intermediara.

5.2 Sunt eligibile Proiectele sau etape ale unor proiecte aflate in implementare de cel mult 1 an, care:

* **au scop si obiective specifice, clar formulate, masurabile, realiste si bine definite in timp;**
* **se desfasoara pe teritoriul Romaniei, in perioada ianuarie – decembrie 2022 si au o durata de minimum sase luni consecutive;**
* **solicita un buget de 2.500 EUR. Bugetul solicitat include costuri de administrare de maximum 10% si costuri de comunicare de 10% din bugetul solicitat; contributia participantului trebuie sa fie de minim 10% din valoarea bugetului solicitat ca sponsorizare din partea Nestlé.**
* **sunt sustenabile (proiectul se poate autosustine financiar dupa incetarea finantarii Nestlé prin prezentul Program si exista capacitatea de a asigura functionarea si intretinerea investitiei dupa finalizare, pentru o durata de minim 6 luni)**
* **includ masuri si indicatori de evaluare a impactului in comunitate.**

5.3 Nu sunt eligibilie proiectele care:

* **au costurile administrative altele decat cele strict legate si create de gestionarea proiectului propus (exemple: nu sunt eligibile costuri de contabilitate, costuri cu angajati ai partenerului care nu sunt implicati in proiect, achizitie de terenuri, chirie sediu, achizitie echipamente electrice, masini, vehicule etc).**
* **au specificate in Bugetul actual cheltuieli realizate inaintea semnarii contractului de sponsorizare aferent prezentului Program**.

5.4 Nu sunt eligibile costurile administrative ale Participantului, altele decat cele strict legate si create de gestionarea proiectului propus (exemple: nu sunt eligibile costuri de contabilitate, costuri cu angajati ai partenerului care nu sunt implicati in proiect, achizitie de terenuri, chirie sediu, achizitie echipamente electrice, masini, vehicule etc).

5.5 Proiectele care nu indeplinesc cumulativ conditiile de eligibilitate mentionate anterior vor fi respinse. Numai proiectele care indeplinesc toate conditiile de eligibilitate vor fi acceptate pentru a fi incluse in etapa de evaluare intermediara.

**SECTIUNEA 6. MECANISMUL - INSCRIEREA PROIECTELOR IN CONCURS**

* 1. Participantii se pot inscrie in Concurs urmand pasii urmatori:
* Prin completarea Formularului de inscriere disponibil pe Website-ul [www.nestle.ro/crestemimpreuna](http://www.nestle.ro/crestemimpreuna) (formularul va fi completat integral de catre Participanti) si prin completarea unui Formular de buget; acestea pot fi descarcate de pe Website si completate separat si apoi atasate si trimise pe adresa de email: crestemimpreuna@mccannpr.ro. Documentele solicitate in format Word (formularul si descrierea proiectului) si Excel (bugetul) si trimise de catre Participanti nu trebuie sa depaseasca in total **2MB**.
* **Informatiile solicitate in formularul de concurs** fac referire la identitatea si obiectivele ONG-ului/startup-ului Participant, precum numele si prenumele reprezentantului legal care inscrie Proiectul si datele lui de contact, numele organizatiei, numele Proiectului, rapoarte financiare **se vor trimite tot pe email la crestemimpreuna@mccannpr.ro**.
* Pentru a inscrie un Proiect, trebuie completat si trimis formularul de inscriere disponibil pe Website www.nestle.ro/crestemimpreuna, pana cel tarziu pe data de **29 octombrie, ora 23:59**.
* Dupa inscriere, Participantii **vor primi un e-mail de confirmare a primirii documentelor** de catre Organizator, in termen de cel mult 24 de ore de la trimiterea aplicatiei in zilele lucratoare, respectiv in termen de maximum 72 de ore in zilele nelucratoare.
* Numai **cei 25 finalisti alesi** sa prezinte Proiectele in fata juriului vor fi obligati sa furnizeze pe email la adresa crestemimpreuna@mccannpr.ro , pana pe data de 24 noiembrie, următoarele documente:
	+ **Ong-urile**: o copie a documentului de inregistarre, a certificatului fiscal al organizatiei, copie a raportului financiaral Organizatiei pentru anul 2020, copie a bilantului financiar pe ultimul an fiscal, copie a actului constitutiv si a hotararii de infiintare a organizatiei emisa de tribunalul competent, copie CI reprezentant legal care nu este inscris in evidentele oficiale, hotarare asociati de imputernicire
	+ **Start-upuri**: certificat de inregistrare, certificat constatator nu mai vechi de 7 zile, certificate tva daca este cazul, copie a bilantului financiar pe ultima an fiscal, copie CI reprezentant legal care nu este inscris in evidentele oficiale, hotarare asociati de imputernicire.
	+ **Fiecare prezentare va dura 15 minute**.

6.2 Organizatorul isi rezerva dreptul de a investiga si a interpreta inscrierile in Campanie; orice neregula ce poate fi clasificata ca incercare de fraudare se soldeaza cu blocarea si eliminarea definitiva a Participantului in cauza si/sau anuntarea acestuia, la latitudinea Organizatorului. Daca se constata ca un Participant a efectuat inscrieri automate folosind de mai multe ori aceleasi date personale si este suspect de frauda, Organizatorul isi rezerva dreptul sa (i) solicite lamuriri si orice documente relevante, (ii) invalideze toate inscrierile cu care Participantul suspect de frauda s-a inscris in Campanie, (iii) blocheze, pe toata Perioada Campaniei, mijloacele de comunicare cu care Participantul suspect de frauda s-a inscris in Campanie. Organizatorul isi rezerva dreptul de a invalida si de a nu acorda premii acelor Participanti care incearca fraudarea Campaniei, indiferent daca numele acestora au fost facute publice sau nu.

**SECTIUNEA 7. EVALUAREA PROIECTELOR SI DESEMNAREA CASTIGATORILOR**

7.1 In vederea desemnarii Proiectelor castigatoare, se va aplica urmatoarea procedura de evaluare a tuturor Proiectelor inscrise si eligibile in Concurs, desfasurata in perioadele mentionate la art. 3.1.

7.2 Juriul Concursului este compus din urmatoarele persoane:

1. **Daniel Dragomir – Tech Hub**
2. **Lacramioara Botezatu - CSRmedia.ro;**
3. **Florin Ghinda – Romaniapozitiva.ro;**
4. **Alina Liciu – The Azores Society;**
5. **Cristina Bazavan – bazavan.ro**
6. **Leszek Wacirz – Country Manager Nestlé Romania;**
7. **Irina Siminenco – Corporate Affairs Manager Nestlé Romania.**

7.3 Proiectele care indeplinesc conditiile de eligibilitate mentionate la sectiunea 5 de mai sus vor fi evaluate si notate cu Admis sau Respins in etapa de selectie intermediara. In aceasta etapa, Organizatorul poate cere Participantului mai multe detalii despre Proiectul inscris, pentru clarificarea acestuia. Detaliile vor fi cerute prin corespondenta electronica, pe email, folosind datele de contact pe care Reprezentantul Organizatiei care a inscris Proiectul le-a mentionat in Formularul de Inscriere Online. Daca reprezentantul Organizatiei nu va oferi detaliile cerute in termen de 48 de ore (zile lucratoare) de la primirea solicitarii din partea Organizatorului, Proiectul Organizatiei respective poate fi declarat neeligibil/respins.

7.4 Proiecte declarate **eligibile vor fi evaluate si notate** de catre membrii juriului Concursului, in scopul departajarii, cu **note de la 1 la 5 pentru fiecare criteriu mentionat** mai jos. Nota obtinuta pentru fiecare criteriu este apoi ponderata cu procentul mentionat la fiecare criteriu, iar nota fiecarui membru al juriului este reprezentata desuma tuturor notelor obtinute la fiecare criteriu.

* **Impactul Proiectului (40% din nota finala**) - Criteriul se refera la obiectivele Proiectului, adica la schimbarile pe care si le propune sa le genereze pe termen scurt, dar mai ales mediu sau lung. Relevant este si numarul beneficiarilor directi si indirecti ai Proiectului.
* **Coerenta si eficienta Proiectului (30% din nota finala)** - Se evalueaza legatura dintre nevoile identificate – obiectivele propuse – activitatile desfasurate – resursele folosite.
* **Sustenabilitate (30% din nota finala) -** Evalueaza masura in care rezultatele, efectele, activitatile sau actiunile din cadrul Proiectului rezista in timp si dupa incheierea sponsorizarii.

7.5 **Nota finala** a fiecarui Proiect este **media aritmetica dintre notele tuturor membrilor juriului** care au notat proiectul respectiv.

7.6 Proiectele castigatoare vor fi desemnate in ordinea descrescatoare a notelor finale obtinute in urma prezentarii proiectelor selectate in finala, cu conditia ca prezentul Regulament sa fie respectat.

**SECTIUNEA 8. PREMIILE ACORDATE**

8.1 Organizatorul sustine prin intermediul Concursului implementarea Proiectelor castigatoare ale Participantilor, prin acordarea unor granturi. Suma maxima pe care o poate primi un proiect castigator este de **maximum 2.500 de Euro**. **Valoarea totala neta a premiilor acordate in cadrul concursului este de 25.000 EUR.Pentru sumele acordate ca premiile in concurs nu se aplica TVA.**

|  |  |  |  |
| --- | --- | --- | --- |
| **Denumire premii** | **Cantitate (buc)** | **Valoare unitara (EUR)**  | **Valoare totala (EUR)** |
| Premii in bani  | 10 | 2.500 | 25.000 |

8.2 Vor fi selectate pana la **maximum 10 (zece) proiecte castigatoare**. Pentru a verifica respectarea prezentului Regulament, Organizatorul isi rezerva dreptul de a cere documente suplimentare fata de cele cerute prin formularul de inscriere.

8.3 **Lista Proiectelor castigatoare** si a Participantilor care le-au inscris va fi adusa la cunostinta publicului prin afisarea **pe Website-ul www.nestle.ro pana cel tarziu la data de 30 noiembrie 2021.**

Participantii castigatori vor fi contactati prin e-mail-ul pus la dispozitia Organizatorului prin formularul de inscriere in Concurs, pentru incheierea documentatiei

**Proiectele castigatoare vor beneficia din partea Organizatorului** de cuantumul maxim stabilit conform art. 8.1, adica **2.500 de euro**. Concursul este sustinut si de catre cele 10 branduri ale Nestlé, care vor să se implice în implementarea proiectelor ajutând cu partea de expertiză în arii precum:

* Nescafé – sprijin pentru tineri si comunitati locale ;
* Nespresso – respect pentru planetă, preotecția mediului și sustenabilitate ;
* Maggi – nutriție echilibrată și stil de viață sănătos ;
* Lion - sprijin pentru tineri și comunități locale ;
* Nesquik - nutriție echilibrată și stil de viață sănătos ;
* Joe - sprijin pentru tineri și comunități locale ;
* KitKat - sprijin pentru tineri și comunități locale ;
* Purina – grija pentru animalele de companie
* NAN – parenting și creșterea arminioasă în primii ani de viață ;
* Optifibre – nutriție și stil de viață sănătos.

Sumele respective - cuvenite castigatorilor Concursului - sunt acordate prin transfer bancar in echivalent lei calculat la cursul de schimb EURO/RON al Bancii Nationale a Romaniei valabil in data efectuarii platii in baza unui proces verbal și a unui protocol pentru Participantul desemnat castigator, a carei forma este stabilita de catre Organizator.

8.4 Organizatorul isi rezerva dreptul de a nu acorda ori, dupa caz, de a solicita returnarea sumelor acordate, fara vreo despagubire, in urmatoarele situatii:

1. a) daca Participantul nu are dreptul de a participa la Concurs;
2. b) daca Participantul nu s-a inscris in mod valabil in Concurs;
3. c) daca Participantul a inscris in Concurs un Proiect care nu respecta conditiile si/sau caracteristicile solicitate ori daca Proiectul prezinta elemente definitorii (inclusiv referitoare la obiectivele vizate) care nu sunt in masura sa conduca la indeplinirea scopului pentru care Concursul este organizat;
4. d) daca Participantul nu respecta oricare dintre prevederile cuprinse in acest Regulament;
5. e) daca Participantul nu a furnizat in mod corespunzator sau in timp util informatii solicitate de Organizator pentru desfasurarea Concursului si/sau solicitate prin prezentul Regulament;
6. f) daca Participantul a furnizat informatii false pentru a se incadra la Concurs insa ulterior se demonstreaza ca acestea sunt false sau insela;
7. g) daca asupra Participantului planeaza indicii serioase privind savarsirea unor infractiuni de natura economica, ori privind utilizarea unor mijloace de conducere a afacerilor si activitatilor proprii care nu sunt conforme (nu se integreaza) in politica promovata de catre Organizator confom comunicarilor publice efectuate de catre acesta si pot reprezenta un risc reputational pentru Organizator.
	1. Premiile din aceasta Campanie nu sunt transmisibile si nu pot fi inlocuite. In mod special, Organizatorul nu este responsabil pentru imposibilitatea revendicarii si a utilizarii premiilor.
	2. Premiile acordate in cadrul prezentei Campanii pot fi revendicate si transmise electronic doar pe teritoriul Romaniei.
	3. Daca in timpul Campaniei nu se inscrie/nu participa niciun participant ori se inscriu/participa mai putini participanti decat numarul premiilor, atunci premiile Campaniei ramase neatribuite vor ramane la dispozitia Organizatorului.
	4. Daca sunt identificate cazuri de fraudare a mecanismului de desemnare a castigatorilor, Organizatorul are dreptul de a elimina participantul din Campanie, de a solicita restituirea premiilor astfel castigate si de a demara proceduri legale de atragere a raspunderii civile si dupa caz penale impotriva respectivelor persoane pentru recuperarea prejudiciilor cauzate.

**SECTIUNEA 9. PROCEDURA PENTRU REVENDICAREA INITIALA, VALIDAREA SI PRIMIREA PREMIILOR**

1. **Revendicare initiala:**
	1. Dupa alegerea castigatorilor de catre juriu, castigator va fi contactat de Agentie in termen de maximum 10 (zece) zile lucratoare, prin una dintre urmatoarele modalitati:
		1. Prin numarul de **telefon** furnizat in momentul inscrierii pe platforma www.nestle.ro, in vederea revendicarii premiului castigat. Agentia va efectua maximum 3 (trei) apeluri in acest termen si in cazul in care potentialul castigator nu poate fi contactat (prin imposibilitate de contactare se inteleg situatiile in care numarul de telefon nu este alocat, telefonul este inchis sau numarul respectiv nu poate fi contactat, nu se afla in aria de acoperire etc.), premiul va fi invalidat, fara nicio despagubire din partea Organizatorului, acesta din urma dreptul sa treaca la validarea rezervelor, in ordinea punctajului primit din partea juriului.
		2. Sau prin intermediul **adresei de email**. Avand in vedere ca furnizarea numarului de telefon nu este o conditie obligatorie, Participantii care nu au furnizat numarul de telefon vor fi contactati de Agentie, in etapa revendicarii initiale, prin intermediul adresei de email. Agentia va efectua maximum 3 (trei) incercari de contactare in acest termen si in cazul in care potentialul castigator nu poate fi contactat (adresa de email este gresita sau destinatarul nu raspunde la niciunul dintre emailuri), premiul va fi invalidat, fara nicio despagubire din partea Organizatorului, acesta din urma dreptul sa treaca la validarea rezervelor, in ordinea punctajului primit din partea juriului. Rezervele vor fi contactate respectandu-se aceeasi procedura.
		3. Potentialului castigator i se va solicita sa transmită pe adresa de email crestemimpreuna@mccannpr.ro
	* o copie a documentului de inregistarre, a certificatului fiscal al organizatiei, copie a raportului financiaral Organizatiei pentru anul 2020, copie a bilantului financiar pe ultimul an fiscal, copie a actului constitutiv si a hotararii de infiintare a organizatiei emisa de tribunalul competent, copie CI reprezentant legal care nu este inscris in evidentele oficiale, hotarare asociati de imputernicire :
2. comunice numele, prenumele si adresa de email (adresa de email va fi solicitata in cazul contactarii telefonice) sau numarul de telefon (numarul de telefon va fi solicitat in cazul contactarii prin email) ale reprezentantului legal.
3. Orice alte acte suplimentare, la discretia Organizatorului, pentru validarea conditiilor de eligibilitate.
4. **Prevalidare electronica:**
	1. In urma revendicarii initiale descrise mai sus, in scopul prevalidarii electronice, Agentia poate solicita Potentialului Castigator transmiterea prin e-mail, coordonate suplimentare comunicate exclusiv Potentialilor Castigatori, in termen de 2 (doua) zile lucratoare de la momentul revendicarii premiului, date suplimentare necesare derularii Campaniei. Pentru **verificarea corespondentei**, Castigatorul va trebui sa trimita, de pe adresa de email furnizata telefonic/ de pe adresa de email prin care a fost contactat pentru validare, **datele personale** (nume, prenume, nr. telefon) la adresa contact@ro.nestle.com. Subiectul e-mail-ului trebuie sa fie numele concursului Crestem impreuna, iar in corpul e-mail-ului trebuie scrise datele cu caracter personal solicitate.
	2. In cazul in care pasii de revendicare si dupa caz, de prevalidare au decurs corespunzator, potentialul castigator poate fi considerat castigator final si are dreptul sa intre in posesia premiului.
	3. In cazul in care:
* termenul de 48 ore pentru transmiterea datelor personale la adresa comunicata telefonic (daca acesta va fi contactat telefonic, ca urmare a furnizarii numarului de telefon in momentul crearii contului) nu a fost respectat de catre un potential castigator,
* potentialul castigator trimite date incomplete,
* potentialul castigator nu raspunde la email sau telefon,

participarea acestuia la Campanie va fi invalidata de catre Organizator, urmand a se proceda la contactarea rezervelor, in ordinea punctajului primit din partea juriului, reluandu-se validarea in aceleasi conditii.

1. **Validarea finala:**

Validarea finala va avea loc in momentul receptionarii de la potentialul castigator a datelor solicitate pentru prevalidarea electronica. In cazul in care datele corespund cu cele furnizate, acesta va fi declarat castigator validat, iar **Agentia va transmite premiul in bani in valoare de 2.500 euro** prin transfer bancar, in contul indicat de Castigator in etapa de validare. Premiul va fi transmis in maximum 90 de zile lucratoare de la data validarii finale.

* 1. Termenele de revendicare si prevalidare vor fi aplicate si eventualelor rezerve, in situatia in care potentialul castigator nu indeplineste conditiile prezentului Regulament.
	2. Odata cu transferarea premiilor in bani, Organizatorul este eliberat fata de castigator de orice obligatie nascuta in temeiul prezentului Regulament Oficial.
	3. In oricare din situatiile de mai jos se gaseste un potential castigator, premiul acestuia va fi invalidat:
1. un potential castigator furnizeaza la revendicare informatii incomplete sau eronate; sau
2. un potential castigator nu revendica premiul in termenul acordat; sau
3. un potential castigator nu prezinta datele solicitate de catre Organizator in termenele acordate conform prezentului Regulament Oficial;
4. Daca la momentul validarii, se dovedeste ca aceeasi persoana a mai castigat un premiu in cadrul campaniei, cu o inscriere efectuata de pe o adresa de email diferita.

Alte clauze referitoare la acordarea premiilor:

* 1. In caz de invalidare, Organizatorul isi rezerva dreptul de a oferi premiul participantilor extrasi ca rezerve, in ordinea punctajului primit de la juriu. In cazul in care nici rezervele nu indeplinesc conditiile prezentului Regulament Oficial, premiul va ramane la dispozitia Organizatorului.
	2. Validarea castigatorilor in cadrul Campaniei nu implica obtinerea acordului pentru utilizarea datelor personale in activitati ulterioare de marketing direct sau in alte tipuri de comunicari de marketing ulterioare.
	3. Premiile acordate potrivit Regulamentului Oficial nu pot fi inlocuite cu alte premii. In cazul refuzului unui castigator de a beneficia de premiul castigat, asa cum este acesta descris in Regulamentul Oficial, acesta va pierde dreptul de atribuire a premiului. Premiul respectiv se va atribui participantilor extrasi ca si rezerve sau dupa caz va ramane la dispozitia Organizatorului.
	4. In situatia in care castigatorul unui premiu este lipsit de capacitate de exercitiu, are capacitate restransa de exercitiu sau prezinta handicap ce limiteaza capacitatea de a comunica, acesta este indreptatit sa intre in posesia premiului numai prin reprezentantul sau legal ce a dovedit aceasta calitate. Dovada calitatii de reprezentant legal se va efectua prin trimiterea documentelor din care sa reiasa calitatea acestuia. Astfel toate procedurile descrise in prezentul Regulament se vor efectua cu reprezentantul legal al castigatorului.
	5. Premiile acordate in cadrul prezentei Campanii pot fi revendicate doar pe teritoriul Romaniei.

**SECTIUNEA 10. ERORI SI CONTURI DE UTILIZATOR REALIZATE NECORESPUNZATOR**

* 1. Organizatorul nu isi asuma responsabilitatea pentru:
1. Defectiunile tehnice ale furnizorului de servicii de internet, survenite in orice moment al inscrierii sau orice alte erori prin care operatiunea de inscriere nu poate fi dusa la bun sfarsit;
2. Imposibilitatea castigatorului de a beneficia de premiu din motive independente de Organizator;
3. Erorile in datele furnizate de catre castigator; acuratetea datelor de contact este responsabilitatea exclusiva a participantilor. Ca atare, Organizatorul nu are niciun fel de obligatie in cazul furnizarii de catre participanti a unor date eronate care au dus la imposibilitatea inmanarii premiului sau la imposibilitatea identificarii unui castigator;
4. Cazurile in care castigatorul nu respecta conditiile de validare detaliate in prezentul Regulament;
5. Toate prejudiciile suferite de catre orice participant desemnat castigator si/sau de catre reprezentantul legal al acestuia (dupa caz) in legatura cu premiul castigat;
6. Realizarea unui cont de utilizator (respectiv conditia de inscriere in Campanie) in afara Perioadei Campaniei.
7. Reclamatiile referitoare la premiul castigat, ulterioare momentului oferirii consimtamantului pentru primirea premiului (acestea nu vor fi luate in considerare de catre Organizator);
8. Actiunile si calitatea serviciilor prestate de catre terti pentru si in numele sau.

**SECTIUNEA 11. RESPONSABILITATE/LIMITAREA RASPUNDERII**

* 1. Organizatorul si Agentia implicata in organizarea prezentei Campanii nu isi asuma nicio raspundere si nu vor fi parte in litigiile referitoare la disputarea dreptului de proprietate asupra contului de utilizator de pe care s-a facut inscrierea in concurs. Existenta vreunui litigiu referitor la dreptul de proprietate nu va influenta acordarea premiului de catre Organizator Participantului care a revendicat premiul in conformitate cu prevederile prezentului Regulament Oficial si care a respectat procedurile de revendicare a premiilor prevazute de prezentul Regulament Oficial.
	2. Prin participarea la Campanie, toti participantii si eventualii castigatori sunt de acord si se obliga sa respecte si sa se conformeze tuturor cerintelor si conditiilor impuse de Organizator prin prezentul Regulament Oficial, nerespectarea acestora atragand raspunderea personala si exclusiva a participantilor si eventualilor castigatori si eliminarea din Campanie.
	3. Organizatorul si Agentia implicata in organizarea prezentei Campanii, nu au nici o obligatie de a intretine corespondenta cu solicitantii unor revendicari necastigatoare ce apar ulterior acordarii efective a premiilor, sau dupa termenul de revendicare a premiilor prevazut in prezentul Regulament Oficial. Responsabilitatea Organizatorului cu privire la acordarea premiilor este limitata in conformitate cu prevederile prezentului Regulament Oficial.
	4. Organizatorul Campaniei si Agentia implicata in organizarea prezentei Campanii nu isi asuma raspunderea, incluzand dar fara a se limita la, pentru:
1. pierderile, intarzierile sau orice alte probleme la crearea contului de utilizator;
2. situatiile in care Participantii creeaza un cont de utilizator (fiind conditia de inscriere in Campanie) in afara Perioadei Campaniei.
	1. Organizatorul isi rezerva dreptul de a verifica si monitoriza modul in care se desfasoara inscrierile in Campanie. In cazul in care se observa anumite tentative de frauda, inscrierile respective vor fi anulate.
	2. Organizatorul isi rezerva dreptul de a exclude definitiv orice Participant in Campanie care, prin comportamentul fraudulos, afecteaza bunul mers al Campaniei.
	3. Prin inscrierea in Campanie, Participantul declara pe propria raspundere ca a luat la cunostinta, si este de acord cu, urmatoarele**:**
		1. Participantul este singurul raspunzator pentru orice declaratie neconforma cu realitatea;
		2. Participantul declara ca nu sufera de afectiuni fizice sau psihice care sa faca imposibila utilizarea premiului si ca este constient de conditiile normale de utilizare a premiilor si Participantul poate face uz de acestea fara a constitui o amenintare la adresa sanatatii si integritatii sale corporale, si/sau a celor din jur;
	4. Organizatorul si Agentia implicate in Campanie:
	5. nu sunt raspunzatori pentru disparitia sau sustragerea premiilor dupa momentul transmiterii premiilor;
	6. sunt exonerati de catre Participanti, acordul de vointa al acestora fiind dat prin simpla participare la prezenta Campanie, de orice raspundere pentru toate prejudiciile suferite de catre acestia in legatura cu premiile, ulterior momentului preluarii acestora, indiferent de natura acestor prejudicii, incluzand, dar fara a se limita la, vatamari corporale si/sau vatamari ale sanatatii, respectiv vatamari sau daune aduse patrimoniilor;
	7. nu sunt raspunzatori de eventualele prejudicii sau daune cauzate de catre Participanti unor terti in legatura cu premiile, indiferent de natura acestor prejudicii.
	8. nu sunt raspunzatori pentru modul de utilizare a premiilor de catre castigatori (castigatorii sunt singurii responsabili de utilizarea acestora in conformitate cu prevederile legale in domeniu).

**SECTIUNEA 12. TAXE SI IMPOZITE**

* 1. Premiile acordate in cadrul campaniei, reprezinta pentru castigatori venituri impozabile si se vor impozita, la castigator, conform prevederilor codului fiscal pentru categoria de venit la care se incadreaza castigatorul.  Organizatorul campaniei nu este răspunzător de plata  de impozite si/sau taxe sau a altor obligații financiare legate de premiile oferite, acestea fiind în sarcina persoanelor jurdice participante și beneficiare ale Campaniei.
	2. Participantilor la Campanie nu le sunt impuse niciun fel de cheltuieli indirecte suplimentare, cu exceptia cheltuielilor normale de desfasurare a Campaniei (cheltuieli legate de accesul la Internet in vederea consultarii Regulamentului Oficial de Desfasurare a Campaniei etc.). Cheltuielile mai sus prevazute nu sunt si nici nu vor putea fi considerate a fi „cheltuieli indirecte” in sensul Ordonantei de Guvern nr. 99/2000 privind comercializarea produselor si serviciilor de piata, astfel cum a fost republicata, cu modificarile ulterioare.

**SECTIUNEA 13. ASPECTE LEGALE CU PRIVIRE LA PROTECTIA DATELOR**

Pentru implementarea prezentei Campanii, in scopurile specifice indicate mai jos, Organizatorul nu prelucreaza date cu caracter personal ale unor persoane fizice, ci doar ale reprezentantilor unor persoane juridice, conform celor de mai jos: indicate in tabelul de mai jos:

|  |  |  |  |
| --- | --- | --- | --- |
| **Categoria de persoane vizate** | **Operatorul** | **Date cu caracter personal** | **Scop** |
| Participantii la concurs | Organizatorul | Date aferente contului de utilizator: denumire si date de identificare fiscala, nume și adresa de email reprezentant | Identificarea conturilor de utilizator pentru care a fost exprimat acordul pentru prelucrarea datelor in scopuri de marketing  |
| Potential Castigator | Organizatorul | Date aferente contului de utilizator: denumire si date de identificare fiscala, nume și adresa de email reprezentant | Identificarea Potentialilor castigatori in baza codurilor unice de identificare  |
|  Agentia | Date aferente contului de utilizator: denumire si date de identificare fiscala, nume și adresa de email reprezentant | Revendicare telefonica |
| Castigator | OrganizatorulAgentia | Denumire si date de identificare fiscala, nume și adresa de email reprezentant, date bancare și copie extras bancar | Validare finala |
| Denumire si date de identificare fiscala, nume și adresa de email reprezentant, date bancare și copie extras bancar | Acordare si transmitere electronica a premiilor  |

* 1. Prin simpla participare la aceasta Campanie, Participantii inteleg ca, in acest scop, datele lor cu caracter personal vor fi prelucrate de Organizator prin intermediul Agentiei, in vederea organizarii Campaniei, deliberarii, validarii, anuntarii castigatorilor, atribuirii premiilor, precum si pentru indeplinirea obligatiilor financiar-contabile si fiscale, in conformitate cu Regulamentul General privind Protectia Datelor nr. 679/2016 (in continuare “RGPD”) si Nota de informare Nestle privind prelucrarea datelor cu caracter personal care se gaseste pe website-ul Organizatorului la link-ul <https://www.nestle.ro/info/prelucrarea-datelor-cu-caracter-personal> Participantii inteleg ca **prelucrarea datelor sale personale in conditiile si in scopul declarat prin acest Regulament Oficial este indispensabila derularii Campaniei.**
	2. Baza de date a potentialilor castigatori si castigatori este realizata ca urmare a derularii prezentei Campanii reprezinta, fiind proprietatea Agentiei/ Organizatorului. Implementarea si organizarea bazei de date cuprinzand Participantii la Campanie in concordanta cu prevederile prezentului Regulament implica o obligatie de diligenta din partea acestora, aceasta urmand sa gestioneze baza de date cu diligenta si prudenta. Organizatorul/ Imputernicitul este exonerat orice raspundere libera de culpa sa exclusiva in cazul in care baza de date nu este functionala, nu este completa sau nu isi poate indeplini scopul conform prezentului Regulament.
	3. Participantii la Campanie, in calitate de persoane vizate, isi pot exercita urmatoarele drepturi, conform legii aplicabile in domeniul protectiei datelor, anume: dreptul la informare , dreptul de acces la date , dreptul la rectificare , dreptul la stergerea datelor („dreptul de a fi uitat”), dreptul de opozitie, dreptul de a nu fi supus unei decizii individuale automate, dreptul de a se adresa justitiei sau Autoritatii de supraveghere competente, dreptul la restrictionarea prelucrarii, dreptul la portabilitatea datelor, dreptul de a isi retrage consimtamantul atunci cand exista o prelucrare care se bazeaza pe acest Regulament.
	4. Datele personale ale Participantilor sunt prelucrate de catre Organizator, direct si prin Agentia imputernicita, in temeiul relatiei contractuale ce este stabilita prin acceptarea Regulamentului Campaniei, in scopul desfasurarii Campaniei, validarii, atribuirii premiilor, anuntarii publice a castigatorilor. De asemenea, datele cu caracter personal colectate in cadrul Campaniei sunt prelucrate, daca e cazul, si in scopul respectarii prevederilor legislatiei financiar-contabile si fiscale, precum si de arhivare. Datele sunt prelucrate avand la baza consimtamantul liber exprimat al participantilor.
	5. Pentru acuratetea informatiilor si ulterioare verificari, toate convorbirile telefonice si/sau comunicarea prin email ce se vor derula intre Agentie si Participanti sau Organizator si Participanti, pot fi inregistrate/ stocate.
	6. In situatia in care unul sau mai multi Participanti isi vor exprima dezacordul cu privire la inregistrarea convorbirilor telefonice, acestia au alternativa adresei de e-mail, prin intermediul carora pot comunica in forma scrisa. La randul lor, acestia au obligatia de a pune la dispozitia Organizatorului un numar de fax sau o adresa de e-mail unde pot primi corespondenta, in caz contrar situatia adusa la cunostinta Organizatorului nu va putea fi rezolvata iar acesta isi declina competenta.
	7. Datele cu caracter personal colectate in cadrul acestei Campanii promotionale vor putea fi dezvaluite de Organizator catre partenerii contractuali ai acestuia (acestea urmand sa fie utilizate strict in limitele si conform instructiunilor stabilite de Organizator), companiilor din acelasi grup cu Organizatorul, autoritatilor competente in cazurile in care Organizatorul trebuie sa respecte obligatiile impuse de legislatia in vigoare, precum si publicului (in cazul castigatorilor). Organizatorul poate transfera datele cu caracter personal in alte state din cadrul sau din afara Uniunii Europene (de ex., altor companii din acelasi grup).
	8. Prin comunicarea datelor cu caracter personal in modalitatile indicate in mod expres prin Regulament participantii la campanie inteleg ca datele lor personale vor intra in baza de date a Organizatorului, in scopul derularii Campaniei, pentru validarea si atribuirea premiilor acordate in cadrul Campaniei, dar si pentru indeplinirea obligatiilor impuse de lege Organizatorului.
	9. Revendicarea premiilor Campaniei, nu implica obligativitatea Participantilor de a-si exprima acordul pentru utilizarea datelor personale in activitati ulterioare de marketing direct. In masura in care Participantul ar consimti la primirea de la Organizator, in viitor, a informatiilor privind produsele si initiativele Organizatorului sau membrilor grupului Organizatorului, exprimandu-si acordul privind prelucrarea datelor cu caracter personal pentru comunicari ulterioare de marketing, aceste date vor fi prelucrate de Organizator pana la exercitarea dreptului de opozitie de catre acestia sau la retragerea acordului exprimat anterior. Retragerea consimtamantului conform prezentului paragraf va produce efecte pentru viitor.
	10. Pentru exercitarea drepturilor prevazute de RGPD, Participantii vor trimite Organizatorului cererile formulate cu privire la datele lor cu caracter personal, in scris, datate si semnate, la adresa din Bucuresti, Str. George Constantinescu nr. 3, sc A, etaj 7, sector 2, cod postal 020339 sau la adresa de e-mail dataprotection@ro.nestle.com.
	11. Dupa solutionarea eventualelor cereri, reclamatii privind prelucrari nejustificate, in masura in care acestea sunt intemeiate, datele personale colectate vor fi distruse si nu vor fi procesate in niciun mod, cu exceptia cazului in care prelucrarea este impusa de obligatiile legale ce revin Organizatorului sau atunci cand exista un interes legitim.
	12. Organizatorul si Agentia se angajeaza sa pastreze confidentialitatea datelor cu caracter personal si sa aplice masurile tehnice si organizatorice adecvate pentru protejarea acestor date impotriva pierderii, distrugerii accidentale sau ilegale, dezvaluirii sau accesului neautorizat, precum si impotriva oricarei forme de prelucrare ilegala. Participantii la aceasta promotie declara ca sunt de acord cu prevederile prezentului Regulament, pe care le-au citit si le-au inteles integral.
	13. Organizatorul si Agentia iau toate masurile necesare pentru a se asigura ca datele cu caracter personal sunt prelucrate numai pentru perioada necesara pentru scopurile stabilite in prezentul Regulament. Pentru indeplinirea de catre Organizator si/sau de catre Agentie, a obligatiilor legale, juridice si fiscale, datele de inregistrare ale Participantilor vor fi colectate si retinute, dupa cum urmeaza: a) Datele castigatorilor premiilor, indiferent de valoarea premiului, vor fi prelucrate si/sau pastrate de Organizator si/sau Agentie pe durata si dupa incetarea campaniei, pe o durata de minim 3 ani si 6 luni si pana la 6 ani; b) Datele Participantilor necastigatori vor fi prelucrate si/sau pastrate de catre Organizator si/sau Agentie pe durata campaniei si pe o durata de 90 de zile calendaristice de la sfarsitul perioadei campaniei. La expirarea termenului de 90 de zile anterior mentionat, Organizatorul si Agentia vor sterge/distruge aceste date de pe mijloacele de prelucrare si stocare. Daca termenul de 90 de zile calendaristice se implineste intr-o zi nelucratoare, acesta se va implini in prima zi lucratoare ulterioara acestuia

**SECTIUNEA 14. INCETAREA CAMPANIEI INAINTE DE TERMEN**

* 1. Prezenta Campanie poate inceta inainte de termen numai in cazul temeinic justificate, precum in cazul producerii unui eveniment ce constituie forta majora definit conform Sectiunii 13, inclusiv in cazul imposibilitatii Organizatorului, din motive independente de vointa sa, de a continua prezenta Campanie. Incetarea Campaniei inainte de termen va fi facuta publica prin aceeasi modalitati in care a fost facut public si prezentul Regulament Oficial.

**SECTIUNEA 15. SESIZARI SI LITIGII**

* 1. In vederea solutionarii sesizarilor de orice natura, participantii la Campanie pot adresa Organizatorului, in termen de maximum 15 zile calendaristice de la inchiderea Campaniei, o solicitare telefonica, la numarul de infoline 0800.863.785 (linie telefonica gratuita) sau o cerere scrisa prin e-mail la adresa de e-mail contact@ro.nestle.com sau prin posta la adresa sediului social mentionat la punctul 1.1., cu indicarea numelui Campaniei.
	2. Eventualele litigii aparute intre Organizator si participanti se vor rezolva pe cale amiabila sau, in cazul in care aceasta nu va fi posibila, litigiile vor fi solutionate de instantele judecatoresti romane competente.

**SECTIUNEA 16. FORTA MAJORA**

* 1. In scopul acestui Regulament Oficial, forta majora inseamna orice eveniment care nu poate fi controlat, remediat sau prevazut de catre Organizator, a carui aparitie il pune pe acesta din urma in imposibilitatea de a-si indeplini obligatiile asumate prin prezentul Regulament Oficial.
	2. Daca o situatie de forta majora impiedica sau intarzie total sau partial executarea Regulamentului Oficial si continuarea Campaniei, Organizatorul va fi exonerat de raspunderea privind indeplinirea obligatiilor sale pentru perioada in care aceasta indeplinire va fi impiedicata sau intarziata. Daca va invoca forta majora, Organizatorul este obligat sa comunice acest aspect Participantilor la in termen de 5 zile lucratoare de la aparitia cazului de forta majora, prin mijloace de comunicare disponibile.
	3. In intelesul prezentului Regulament Oficial constituie cazuri de forta majora urmatoarele evenimente, dar fara a se limita la acestea:
1. pierderea bazelor de date care contin inscrierile in Campanie;
2. avarierea sistemului informatic de stocare a datelor si alocare a premiilor;
3. tentative de frauda a mecanismului Campaniei prin mijloace electronice sau alte mijloace;
4. orice reglementare care poate aparea ulterior intrarii in vigoare a Regulamentului Oficial si care poate interzice sau modifica termenii acestuia.
	1. Enumerarea din articolul de mai sus nu este limitativa, fiind utilizata numai in scop exemplificativ.

Organizator,

**NESTLÉ ROMANIA S.R.L.**

Prin Imputernicit,

**McCann PR**

Data: 30.08.2021